section_heading: Životopis
paragraph_text: Na Petoj realnoj gimnaziji u Zagrebu, nakon proglašenja NDH, ilegalno je bio povezan s profesorom Bogdanom Ogrizovićem. U studenom 1943. godine, zbog opasnosti da njegovo ilegalno djelovanje otkriju ustaše, morao je prijeći u partizanski odred. Od 1944., bio je član komisije za razmjenu zarobljenika, jer je dobro znao njemački jezik. Te je godine prešao u borbenu jedinicu. Iste je godine postao poručnik-komesar bataljuna Prve karlovačke udarne brigade NOVJ. Na toj dužnosti poginuo je 7. ožujka 1945. godine u Kupčini, u borbi s ostatcima fašističkih postrojbi.